Χρήστος Μπάτζιος

Ο Χρήστος Μπάτζιος (Christos Batzios) είναι Έλληνας επιχειρηματίας, επενδυτής, καλλιτεχνικός παραγωγός, σκηνοθέτης-σεναριογράφος και πρώην αθλητής καλαθοσφαίρισης και πολεμικών τεχνών. Γεννήθηκε στις 14 Μαΐου στην Καβάλα, Ελλάδα.

Αθλητική Καριέρα

Από μικρή ηλικία έδειξε το ταλέντο του στον αθλητισμό, όπου ενασχολήθηκε με πολλά διαφορετικά αθλήματα, τόσο σε επαγγελματικό όσο και σε ερασιτεχνικό επίπεδο. Διακρίθηκε στην Καλαθοσφαίριση και τον Στίβο, ενώ μεταξύ άλλων έχει ασχοληθεί επί πολλά έτη με το Water Polo, την Κολύμβηση, το Ποδόσφαιρο, την Ποδηλασία και πλήθος πολεμικών τεχνών (Wing Chun, Krav Maga, KickBoxing, MMA).

Ως καλαθοσφαιριστής, έχει περάσει από σημαντικές ομάδες (Καβάλα, ΜΕΝΤ, Ηρακλής Θεσσαλονίκης, Μαντουλίδης, Απόλλων κ.ά), έχοντας πολλές διακρίσεις σε ατομικό και συλλογικό επίπεδο κατέχοντας μεγάλο αριθμό μεταλλίων, κυπέλλων και τίτλων ενώ έχει κερδίσει και σημαντικό αριθμό υποτροφιών λόγω υψηλών ακαδημαϊκών και αθλητικών επιδόσεων.

Έχει συμμετάσχει σε πολυάριθμα πρωταθλήματα όλων των ηλικιών, σε Final-4 και αθλητικά camps στην Ελλάδα και το εξωτερικό, έχοντας περάσει από τη Σερβία και από τις ΗΠΑ. Μεταγράφηκε από την Καβάλα στη Θεσσαλονίκη στην ηλικία μόλις των 13 ετών, όπου βρέθηκε στα "Εκπαιδευτήρια Μαντουλίδη", τον ηγέτη των παιδικών και εφηβικών πρωταθλημάτων καλαθοσφαίρισης της εποχής ενώ έκανε και ένα πέρασμα στην φημισμένη ακαδημία καλαθοσφαίρισης "Αστέρια" του Θεόδωρου Ροδόπουλου, παίζοντας στα τμήματα του Παιδικού, Εφηβικού και Ανδρικού πριν μετακομίσει για την Αθήνα. 

Μέλος μιας «χρυσής φουρνιάς» για τον ελληνικό αθλητισμό, καθώς ήταν συμπαίκτης και συμμαθητής σημαντικών διεθνών αθλητών όπως ο Κώστας Σλούκας και έχει συμμετάσχει σε πρωταθλήματα υψηλού επιπέδου και ανταγωνισμού από την παιδική του ηλικία.

Λόγω του εκρηκτικού και έντονου αγωνιστικού στυλ του καθώς και της ιδιαίτερης μυώδους σωματοδομής του σε συνδυασμό με τις εναλλαγές μεταξύ αθλημάτων και αυξομοιώσεις βάρους (κυρίως μεταξύ 100 με 115 kg)  για συμμετοχή σε αγώνες αλλά και ρόλους, είχε συχνούς τραυματισμούς κατά τα τελευταία έτη της καριέρας του.

Ήταν γυμναστής στο Δ' Σώμα Στρατού κατά τη στρατιωτική θητεία του. Έχει ασχοληθεί με τεχνικές μάχης, αυτοάμυνας καθώς και εκπαίδευση σωμάτων ασφαλείας κυρίως εκτός Ελλάδος με στενό του φίλο και επί πολλά έτη συνεργάτη του, πρώην μέλος της προσωπικής φρουράς πολιτικών προσώπων και πλέον απόστρατο των σκληροτράχηλων Spetsnaz (Ειδικές Δυνάμεις του Ρωσικού Στρατού), με τον οποίο ο Χρήστος Μπάτζιος συνίδρυσε το 2024 εταιρεία Παροχής Υπηρεσιών VIP Security & Ασφαλείας στον όμιλο της GlobyCorp στην Αθήνα, εντάσσοντας προσφάτως και εξειδικευμένο τμήμα Cyber Security.

Έπειτα από πολλά χρόνια αγωνιστικής δράσης, έχοντας τελευταία συχνούς τραυματισμούς και διάφορα θέματα υγείας, αποφάσισε να συνεχίσει τον αθλητισμό σε ερασιτεχνικό επίπεδο αποχωρώντας από την ενεργό δράση δίνοντας έμφαση στους άλλους επαγγελματικούς τομείς τους οποίους δραστηριοποιείται.

Καλλιτεχνική Καριέρα
Ως καλλιτέχνης, έχει παίξει πολλούς ρόλους στο θέατρο και τoν κινηματογράφο με Έλληνες και ξένους σκηνοθέτες, κερδίζοντας άμεση αναγνώριση από νεαρή ηλικία.

Στα πρώτα του καλλιτεχνικά βήματα, απέσπασε θετικές κριτικές κυρίως με τις πολύ επιτυχημένες κωμικές και stand up comedy ερμηνείες του Eleftheria Online ενώ συνεργάζεται για πολλά χρόνια με το Τμήμα Κινηματογράφου του ΑΠΘ. 
μικρογραφία|Ο Χρήστος Μπάτζιος σε θεατρική παράσταση
Έχει επίσης εμφανιστεί τηλεοπτικά σε εκπομπές ενώ έχει κάνει και φωτογραφήσεις και διαφημιστικά για πολλές εταιρείες.

Το πιο αξιοσημείωτο συγγραφικό έργο του είναι η παράσταση "Ντροπής Πράγματα", μια πολύ επιτυχημένη κωμωδία, γραμμένη από τον Χρήστο Μπάτζιο, σε σκηνοθεσία της Μαρίας Ανδρούτσου, η οποία υπήρξε μεταξύ των κορυφαίων και πιο εμπορικών κωμωδιών για 3 συνεχόμενες σεζόν στην Ελλάδα και την Κύπρο, κάνοντας πρεμιέρα το 2012. Dramania Dramania

Ο Χρήστος Μπάτζιος χορεύει Σύγχρονο, Latin και άλλους χορούς ενώ ήταν μέλος ομάδας ακροβατικού χορού.

Τραγουδάει σε μουσικοθεατρικές παραστάσεις και γράφει στίχους για τραγούδια αλλά και για τα έργα του. Έχει υπάρξει ραδιοφωνικός παραγωγός για τον 91,1 FM Venus, με την κωμική-σατυρική εκπομπή "Χαλαρά το πρωί".

Παίζει κιθάρα, πιάνο και κρουστά.

Ακαδημαϊκές Γνώσεις

Μιλάει 5 γλώσσες και είναι ένθερμος υποστηρικτής της δια βίου εκπαίδευσης επενδύοντας συνεχώς στην ακαδημαϊκή γνώση.

Έχει αποφοιτήσει από το Τμήμα Επιστήμης Φυσικής Αγωγής και Αθλητισμού του ΑΠΘ ενώ έπειτα έχει σπουδάσει και Νομική στο Πανεπιστήμιο του Sunderland της Αγγλίας. Έχει παρακολουθήσει επίσης εκπαιδευτικά προγράμματα του πανεπιστημίου του Stanford και του Harvard.

Μετά την εισαγωγή του στο ΑΠΘ, είχε επίσης εισαχθεί για να σπουδάσει υποκριτική στο Εθνικό Θέατρο, όμως αποχώρησε λόγω προσωπικών υποχρεώσεων και για να συνεχίσει τις βασικές του σπουδές, ενώ στη συνέχεια συνέχισε τις σπουδές υποκριτικής στην Αμερική.

Διαθέτει πλήθος πιστοποιήσεων στους τομείς ενασχόλησής του, με συμμετοχές σε διεθνή συνέδρια, σεμινάρια και εκπαιδευτικά προγράμματα δίπλα σε καταξιωμένους εκπαιδευτικούς.

GlobyCorp Group
Ο Χρήστος Μπάτζιος είναι ιδρυτής και διευθύνων σύμβουλος της GlobyCorp Group, μια από τις πιο ταχύτατα αναπτυσσόμενες και καινοτόμες εταιρείες στην Ελλάδα και το εξωτερικό, η οποία παρέχει πλήθος υπηρεσιών με σημαντική παρουσία στην Ευρώπη, την Αμερική και την Ασία.

Ο όμιλος διαθέτει επίσης ισχυρό δίκτυο στο Ηνωμένο Βασίλειο, την Κύπρο, τις ΗΠΑ, την Ρωσία, την Τουρκία, τη Γερμανία, την Ελβετία, τη Βουλγαρία, προσφάτως την Κίνα αλλά και άλλες χώρες ανά τον κόσμο. Από τον Αύγουστο του 2024, ο όμιλος επεκτείνεται και μέσω franchise σε συγκεκριμένες εταιρείες του.

Ο Χρήστος Μπάτζιος λόγω των προσωπικών του και επαγγελματικών του σχέσεων επί πολλά έτη με επιφανείς επιχειρηματίες, πολιτικούς, κληρικούς, αθλητές και καλλιτέχνες από όλο τον κόσμο έχει αναλάβει σημαντικές υποθέσεις επενδύσεων, συμβουλευτικής και κατασκευών από Έλληνες και ξένους επενδυτές ιδιαίτερα στην Βόρεια Ελλάδα, όπου δραστηριοποιούνται κυρίως Βαλκάνιοι επιχειρηματίες καθώς και την Κρήτη, τη Μύκονο και τη Ρόδο, όπου έχει επεκταθεί τα τελευταία έτη.

Έχει αρνηθεί πολλές προτάσεις εξαγοράς της GlobyCorp Group από εταιρείες παγκοσμίου φήμης, οι οποίες ήθελαν να την εντάξουν στο δυναμικό τους καθώς διαθέτει ένα ιδιαίτερα καινοτόμο εταιρικό μοντέλο με πληθώρα παρεχόμενων υπηρεσιών με υψηλά ποσοστά κέρδους και παγκόσμια εμβέλεια. Έχει μεταβιβάσει άλλες εταιρείες που κατείχε σε ομίλους εταιρειών του εξωτερικού.

Το 2024, η εταιρεία του υπέγραψε μνημόνιο συνεργασίας και επέκτασης με εταιρείες κολοσσούς στον τεχνολογικό τομέα, από την Αμερική, τα Ηνωμένα Αραβικά Εμιράτα και τη Σουηδία. Μέρος της συμφωνίας περιλαμβάνει την πώληση μετοχών μιας διεθνούς ταξιδιωτικής εφαρμογής που αναπτύσσει η εταιρεία GlobyCorp Group και την ολοκλήρωση του development με την σύμπραξή τους, καθώς διαθέτουν εξειδίκευση στους τομείς του web development, cloud, του Artificial Intelligence (AI) και των υπηρεσιών τουρισμού αντίστοιχα, οπότε η συνένωσή τους σηματοδοτεί μια ισχυρότατη συμμαχία.

Το ποσό της συμφωνίας δεν έχει κοινοποιηθεί, όμως προσφάτως αναφέρθηκε πως για το συγκεκριμένο project έχει υπολογιστεί χρηματοδότηση αρκετών εκατομμυρίων ευρώ σε πρώτη φάση για τον εξειδικευμένο προγραμματισμό, σχεδιασμό, ανάπτυξη και παγκόσμια προώθηση ενώ αναμένεται να ακολουθήσει και επόμενη φάση χρηματοδότησης. Η εξαγορά έγινε με σκοπό την επέκταση των τουριστικών υπηρεσιών στην Ελλάδα και άλλες δημοφιλείς τουριστικές χώρες, την προώθηση των εναλλακτικών μορφών τουρισμού και των παραδοσιακών και εμπορικών δραστηριοτήτων κάθε περιοχής, ξεπερνώντας τις ανταγωνιστικές εφαρμογές που υπάρχουν σήμερα, με νέες ιδέες και τεχνολογίες.

Παραγωγές και άλλες δραστηριότητες
Ο Χρήστος Μπάτζιος είναι επίσης ο ιδρυτής της εταιρείας παραγωγής Promis Media Productions και του ομίλου Promis Media από το 2009, έχοντας έντονη δραστηριότητα σε μουσικές, θεατρικές και κινηματογραφικές παραγωγές. Ίδρυσε τότε την εταιρεία ως φοιτητής, αυτοδημιούργητος, χωρίς καμία ενίσχυση ή χρηματοδότηση και σταδιακά πέτυχε σημαντικές συνεργασίες με κορυφαίες εταιρείες, κερδίζοντας την εμπιστοσύνη ολοένα και περισσότερων παραγωγών και χορηγών με τους οποίους διατηρεί σταθερή και πολυετή συνεργασία, λόγω των καινοτόμων ιδεών του και της εργατικής ηθικής του χωρίς περιορισμούς και προκαταλήψεις.

Από το 2014, είχε συνεργασία με την L'Oreal Paris στον τομέα του marketing και του web development, ενώ έχει συνεργαστεί και με άλλες εταιρείες παγκοσμίου κλάσης, κυρίως ξενοδοχειακούς ομίλους, ναυτιλιακές εταιρείες και αλυσίδες καταστημάτων.

Τα τελευταία έτη δραστηριοποιείται επίσης στον τομέα της αναψυχής και του τουρισμού, όντας ιδιοκτήτης και μέτοχος ενοικιαζόμενων καταλυμάτων και δημοφιλών πολυχώρων πολιτισμού, αναψυχής και εστίασης ανά την Ελλάδα.

Προσωπική Ζωή
Στην προσωπική του ζωή, έχει κατά καιρούς εντοπιστεί από το φωτογραφικό φακό με δημοφιλείς προσωπικότητες και celebrities από την Ελλάδα και το εξωτερικό, χωρίς ωστόσο να κοινοποιήσει επισήμως κάποια σχέση του τα τελευταία έτη, καθώς αποφεύγει τα φώτα της δημοσιότητας έπειτα από τον χωρισμό του με την δημοφιλή ηθοποιό και μουσικό Μαρία Ανδρούτσου, με την οποία διατηρούσε πολυετή σχέση.

Όπως έχει δηλώσει ο ίδιος σε συνέντευξή του, δεν επιθυμεί να προκαλεί με τα προσωπικά του και αποφεύγει κάθε σχετική μορφή έκθεσης πέρα των επαγγελματικών του υποχρεώσεων, κρατώντας κάθε πτυχή της προσωπικής του ζωής ιδιωτική.

Είναι εθελοντής αιμοδότης με ομάδα 0- και συμμετέχει συχνά σε αιμοδοσίες ανά την Ελλάδα προς ευαισθητοποίηση για την αιμοδοσία και την διάδοση της σημασίας της.

Από το 2007 είναι εθελοντής προπονητής σε ομάδες ΑΜΕΑ και στηρίζει ταυτόχρονα εμπράκτως Φιλοζωικά Σωματεία και περιβαλλοντικές οργανώσεις στην Ελλάδα και το εξωτερικό, ιδιαίτερα με δράσεις υποστήριξης για παιδιά και ευπαθείς ομάδες. Διοργανώνει τακτικά εκδηλώσεις για κοινωφελείς σκοπούς και προβαίνει σε δωρεές και παροχές προς όσους έχουν ανάγκη.

Επιλεγμένα Θεατρικά & Κινηματογραφικά Έργα

 Τίτλος Ρόλος Είδος Α mon age, je me cache encore pour fumer Karim Δραματική Νίκος Καζαντζάκης Ευγενής Δραματική - Βιογραφική Poor Vision Πέτρος Δραματική Έξοδος 1826 Αβραμούλης Ν. Ιστορικό Δράμα & Ντοκιμαντέρ Comedy Bang Γιάννης Κωμωδία The Keys Mark Θρίλερ Mea Culpa Άνδρας Κοινωνικό - Δράμα Δεν είναι αυτό που νομίζεις Παύλος Κωμωδία Ντροπής Πράγματα Διάφοροι Ρόλοι Κωμωδία Ζωή Ξανά Χρήστος Δραματική Lily George Δραματική  Νυχτερινή Ομάδα Εργασίας Κώστας Κωμωδία Hot Water John Κωμωδία Μια Αγκαλιά Χριστόφορος Δράμα Look where you are Nick Δραματική Fifth Sun Bill Δραματική 3 Τύποι για Γέλια & για Κλάμματα Γιάννης Κωμωδία Ηλίθιοι Λ. Σ. Τολσίνσκι Κωμωδία

Πηγές

Εξωτερικοί Σύνδεσμοι
Επίσημη ιστοσελίδα του ηθοποιού Χρήστου Μπάτζιου 
3η Σεζόν Περιοδείας για τα Ντροπής Πράγματα
Συνέντευξη με το Χρήστο Μπάτζιο και τη Μαρία Ανδρούτσου
YouTube
Ο Χρήστος Μπάτζιος γιόρτασε τα γενέθλια της PROMiS Media και του Texnospito.gr με πλήθος επωνύμων
Ο Χρήστος Μπάτζιος στην ταινία ΕΞΟΔΟΣ 1826

Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί θεάτρου
Κατηγορία:Έλληνες καλαθοσφαιριστές
Κατηγορία:Έλληνες σεναριογράφοι